cyanic-selkie/wikianc huggingface dataset:
Cenk Tosun
Cenk Tosun (født 7. juni 1991) er en tyskfødt tyrkisk fotballspiller som spiller for den engelske klubben.
Landslaget
Han ble tatt ut i s EM-tropp til EM i Frankrike 2016.
The Girl Spy Before Vicksburg
The Girl Spy Before Vicksburg er en amerikansk stumfilm fra 1910, regissert av Sidney Olcott.
Handling
En gruppe soldater fra Unionen som forflytter seg blir overvåket av spioner, og deretter rapportert til fiendens hovedkvarter av en av spionene. Nan blir sendt av konfødeasjonen og instruert om å ødeleggele fiendens ammunisjonstog som nettopp har blitt rapportert. Nan blir utstyrt med en uniform for å ligne på en soldat fra Unionen, og får med seg en forfalsket ordre som visstnok er signert av en unionsgeneral som autoriserer henne til å passere de fiendtlige linjene uten problemer.
Nan lokaliserer raskt ammunisjonstoget. Den eneste vaktposten som blir utplassert for å passe på ammunisjonsvognen blir slått bevisstløs, og deretter plasserer hun dynamitt under vognen, tenner en lunte og løper raskt ut av faresonen. Plutselig høres det en kraftig eksplosjon, og det neste som er igjen av ammunisjonsvognen er en haug med forkullede glør. Men Nan er fremdeles ikke utenfor fare, og må blant annet løpe gjeennom en skog og svømme over en elv - samtidig som hun blir forfulgt av fientlige soldater.
The Girl Strike Leader
The Girl Strike Leader er en amerikansk stumfilm fra 1910.
Termitusini
Termitusini er en gruppe (stamme) av biller som hører til familien kortvinger.
The Girl Strike Leader
Handling
Hal Stephens, en velstående ung mann, bruker all sin tid på å kose seg og ha det morsont. Men dette blir sett på med misbilligelse fra hans gamle far. Rett før den unge mannen skal starte på en biltur med noen venner varsler faren ham via telegram at det er på tide at han burde begynne på jobb, og presenterer sønnen med hans egen fabrikk.
Termitusini
Levevis
Artene lever underjordisk i tuene til termitter. De kan leve sammen med termitter fra flere ulike familier.
Utbredelse
Gruppen er utbredt i Afrika inkludert Madagaskar, Australia og med én kjent art i Sør-Amerika.
The Girl Strike Leader
Handling
Men sønnen ønsker i stedet å begynne som en helt vanlig arbeider, hans identitet og familie-bakgrunn er ukjent for alle. Han møter Lou, en ung arbeidsjente, og blir raskt forelsket i henne.
Henry Diesen
Henry Edward Diesen (født 3. april 1882 i Trondhjem, død 7. januar 1953 i Borre) var en norsk marineoffiser.
Bakgrunn
Han ble født i Trondhjem som sønn av telegrafbestyrer Edward Diesen (1852–1909) og Johanne Christophine Stenersen (1855–1936). Han var fetter av Emil Diesen og Andreas Melchior Seip Diesen. Ernst Diesen, sønn av Andreas, er en annen slektning.
Karriere som marineoffiser og i det sivile
Henry Diesen var marineoffiser fra 1903. Han ble uteksaminert fra Sjøkrigsskolen i 1905 og ble forfremmet til premierløytnant i 1906.
Han arbeidet i handelsflåten fra 1906 til 1908 samt 1909 til 1911. Fra 1912 til 1913 studerte han ved Technische Universität Berlin.
Diesen bodde i Borre nær Karljohansvern. Her var han redaktør for Hortens Avis fra 1919 til 1920 og var medlem av Borre kommunestyre fra 1920 til 1923. Fra november 1907 var han gift med Caroline Elisabeth Fretheim (1886–1968).
Kristian Lian
Kristian Lian (født 7. juni 1895, død 3. oktober 1931) var en norsk herredsagronom, stortingsrepresentant for Arbeiderpartiet, og ordfører i Engerdal 1929–31.
Henry Diesen
Karriere som marineoffiser og i det sivile
Fra 1930 til 1936 var Diesen nestkommanderende ved Marinens Mineskole. Han ble forfremmet til kommandør i 1936. I 1937 ble han utnevnt til sjef for 3. Marineforsvarsdistrikt (Nord-Norge).
Kristian Lian
Han ble født i Benson County i Nord-Dakota i USA som sønn av gårdbrukeren Enok Lian (1866–1952) og Gunhild Kristine Lian (1867–1949), opprinnelig fra Rissa. Han var elev ved Skjetlein landbruksskole ved Leinstrand fra 1915 til 1916, og deretter ved Statens Småbrukslærerskole i Asker fra 1917 til 1918. Av tidlig yrkeserfaring arbeidet han blant annet som gruvearbeider i Røros og som anleggsarbeider ved Statens elektrisitetsverk i Hasselvika. Etter dette fungerte han som agronom, og ble ansatt som herredsagronom i Engerdal i Hedmark fra 1922. Han var formann i Engerdals jordstyre i perioden 1922 til 1928.
Henry Diesen
Kommanderende admiral
I 1938 ble han kommanderende admiral i Norge. Han ble også forfremmet til kontreadmiral.
Kristian Lian
Fra 1925 var han medlem av Engerdal herredsstyre, og i perioden 1928 til 1931 var han kommunens ordfører. Lian ble valgt inn på Stortinget som 7. representant etter valget i 1930 fra valgkretsen Hedmark fylke, hvor han fungerte som medlem av landbrukskomiteen. Han døde 36 år gammel på Elverum sykehus av en alvorlig blindtarmbetennelse i oktober 1931, tidlig i stortingsperioden, og kort tid før ordførerperioden var fullført. Han ble erstattet som ordfører av Knut Omang, og som stortingsrepresentant av Karsten Fonstad. Han er gravlagt ved Hasselvika kirke i Rissa i Trøndelag.
Henry Diesen
Kommanderende admiral
Den 9. april 1940 ble Norge invadert av Nazi-Tyskland. Etter at kampene i Sør-Norge var over kom Diesen til Nord-Norge via Scapa Flow. Diesen stilte seg ved ankomsten til Nord-Norge under kommanderende general Otto Ruges kommando. Diesen forlot Norge om bord på «Fridtjof Nansen» den 8. juni 1940. Om bord på fartøyet var også utenriksminister Halvdan Koht og mellom andre, Diesens datter Unni. Fartøyet ankom Tórshavn på Færøyene den 13. juni. Senere seilte skipet til Storbritannia hvor hun ble krigsklargjort. Den 20. juni ble Sjøforsvarets overkommando (SOK) etablert på nytt, med Diesen som kommanderende admiral.
Han forlot sin posisjon som kommanderende admiral i august 1941 på grunn av uoverensstemmelse med regjeringen, og tjenestegjorde i Amerikas forente stater inntil 1944. Fra 1945 til 1947 var han sjef for Marinekommando Vestlandet.
Han døde i januar 1953 i Borre.
Utmerkelser
Diesen ble dekorert med kommandør med stjerne av St. Olavs Orden i 1939. Han mottok også den britiske Order of the Bath og ble utnevnt til kommandør av den portugisiske Avizordenen.
Knut Bakkevig
Knut Bakkevig (født 20. april 1935) er en norsk offentlig tjenestemann, siviløkonom og cand.jur. Fulbrightstipendiat.Universitetslektor i rettsvitenskap i Oslo 1966–70, byråsjef i Finansdepartementet 1970–73 og rådmann i Sandefjord 1973–77. Administrasjonssjef/direktør på Stortinget 1977–86. Fylkesrådmann i Akershus 1987–94, 1994–2000 ekspedisjonssjef i Kommunal- og regionaldepartementet.
Eredivisie 1999–2000
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Gareth Gates
Gareth Gates (født 12. juli 1984 i Bradford, Storbritannia), er en britisk sanger.
Gates har solgt over 3,5 millioner CD-plater, og det i Storbritannia alene. Hans første singel gikk inn på UK Singles Chart på plass nummer 1. Singelen spilte inn til en dobbel-platina i Storbritannia, og ble kåret til The Record of the Year for 2002.
I januar 2009 begynte Gates med musikalsk teater. Han er interessert i veledighet, spesielt når det gjelder hiv/aids og han støtter forskning på tarmkreft. I 2009 deltok han i en kampanje for å øke menns bevissthet angående prostata- og testikkelkreft.
Boccia under Paralympiske sommerleker 2016 – BC2 individuelt
Boccia i klassen BC2 individuelt under Paralympiske sommerleker 2016 ble arrangert fra 13. til 16. september 2016 i Sambodromo i Rio de Janeiro. 24 utøvere deltok, og det konkurreres i mix, ved at menn og kvinner konkurrerer i samme klasse.
Gareth Gates
Det ble rapportert at Gates mistet jomfrudommen sin til glamour-modellen Katie Price i løpet av Pop Idol i 2002. Gates benektet først ryktene, men til slutt innrømmet forholdet i 2003. I 2009 ble det rapportert at Gates anslagsvis har tjent £ 6 500 000 i løpet av sin musikk-karriere til nå
Boccia under Paralympiske sommerleker 2016 – BC2 individuelt
Konkurranseformen ble endret i forhold til Paralympiske sommerleker 2012, ved at gruppespill ble lagt til. Kun vinneren fra hver av de 8 gruppene gikk til kvartfinalene. I gruppespillet spilte tre spillere round robin.
Watcharaphon Vongsa vant 5-4 over sin landsmann Worawut Saengampa i finalen. Dette var Thailands sjette gullmedalje i disse lekene, og gjorde dette til Thailands beste leker siden de første gang deltok ved Paralympiske sommerleker 1984.
Fun Home
Fun Home: A Family Tragicomic er en 2006 grafisk selvbiografi av den amerikanske tegneserieskaperen Alison Bechdel.
Bechdel står også bak tegneseriestripen Dykes to Watch Out For. Boken dokumenterer forfatterens oppvekst og ungdomsår på landsbygden i Pennsylvania, USA, og den fokuserer på det kompliserte forholdet hun hadde til faren gjennom disse årene. Boken tar opp temaer som seksuell orientering, kjønnsroller, selvmord, psykisk vold og dysfunksjonelt familieliv. Den ser også på hvordan litteratur kan fungere som et hjelpemiddel for å danne en forståelse av en selv og ens familie.
Bechdel brukte syv år på å skrive og illustrere Fun Home, til dels på grunn av hvor arbeidskrevende den artistiske prosessen hennes er. Prosessen innebærer at hun fotografier seg selv i ulike positurer, og bruker fotografene som referanse for samtlige av bokens illustrasjoner. Fun Home har vært et utgangspunkt for en rekke akademiske publikasjoner, blant annet i emner som kultur- og kjønnsstudier. Som følge av dette har den fungert som et springbrett for akademisk interesse når det gjelder studien av tegneserier.
I tillegg var Fun Home en suksess blant både kritikere og publikum, og den tilbrakte to uker på The New York Times sin bestselgerliste. Den var nominert for en rekke priser, deriblant for tre Eisner Awards, som blir sett på som tegneserieverdenens Oscar. På tross av dette har boken også generert kontrovers, og innholdet og temaene har fått den fjernet fra flere biblioteker over USA.
Fun Home mottok ytterlig oppmerksomhet da den i 2013 ble satt opp som en musikal i New York City. Oppsetningen ble nominert til Pulitzerprisen for drama i 2014, og etter å ha blitt flyttet til Broadway mottok den fem Tony-priser i 2015, inkludert prisen for beste musikal.
Bakgrunn
Bechdel har sagt at motivasjonen bak Fun Home var et ønske om å reflektere over hvorfor og hvordan livet hennes endte opp som det gjorde. I boken reflekterer hun over farens uventede dødsfall, og over hvorvidt hun hadde handlet annerledes dersom hun hadde vært i hans posisjon. Dette fungerer som en rød tråd gjennom boken, hvor hun setter farens hemmelighetsfulle natur i kontrast med sin egen åpne og ærlige personlighet. Mens Bechdel skrev Fun Home refererte hun til en rekke litterære verk og privatarkiv. Hun brukte disse som hjelpemidler for å kunne legge scene så tett opp mot virkeligheten som mulig. Denne prosessen inkluderte å gå tilbake til verkene som hadde lagt grunnlaget for hennes litterære referanser, noe som førte til at hvert kapittel i boken har et særegent litterært fokus.
Fun Home ble skrevet og illustrert over en syvårsperiode. Særlig bokens illustrasjoner var en langtekkelig affære, grunnet Bechdels detaljorienterte prosess. Hun startet hver side med en sketsj i Adobe Illustrator, hvor hun prøvde ut ulike plasseringer for tekst og grove illustrasjoner. I tillegg kopierte hun en rekke dokumenter for hånd, deriblant familiefoto, brev, kart, og utdrag fra dagbøkene hun førte gjennom barndommen. Disse ble ført ordrett inn i historien. Illustrasjonene er utført i en blåaktig fargevask, et grep Bechdel begrunner med at det gir dem en dyster, elegisk karakter som reflekterer temaene tatt opp i boken. Bechdel forklarer at denne prosessen har utgangspunkt i den hun beskriver som en "knapt behersket tvangslidelse".
Handling
Handlingen i Fun Home er ikke-linær og tilbakevendende. Hendelsene er fortalt og gjenfortalt i lys av introduksjonen av ny informasjon eller nye temaer. Bechdel beskriver Fun Homes struktur som en labyrint, der det samme materialet blir repetert, først fra utsiden og senere fra hjertet av historien. Strukturen til boken er også informert av en rekke allusjoner til blant annet litterære verk, gresk mytologi, og billedkunst. Hendelsene som preget tilværelsen i Bechdel-familien gjennom Bechdels oppvekst og ungdomsår er presentert fra dette reflekterende perspektivet.
Fun Homefokuserer på Bechdels familie, og er sentrert rundt forholdet hennes til faren, Bruce. Bruce jobbet i familiens begravelsesbyrå, og var i tillegg videregående lærer i engelsk i Beech Creek, byen i Pennsylvania der Bechdel og søsknene vokste opp. Bokens tittel stammer kallenavnet familien hadde for familiebedriften, et sted som hadde vært Bruce sitt barndomshjem i tillegg til å fungere som et begravelsesbyrå. Tittelen er også en ironisk referanse til familielivet under Bruce sitt tyranniske regime. De to yrkene til Bruce er reflektert i fokuset boken har på både død og litteratur.
Boken starter med en skildring av hvor besatt Bruce var av å restaurere familiens Viktorianske bolig. Denne besettelsen er satt i forbindelse med den følelsesmessige distansen han hadde ovenfor resten av familien, som utspilte seg i form av kjølig behandling og sporadiske raseriutbrudd. Denne følelsesmessige distansen er igjen satt i forbindelse med hans opplevelse av å være en homofil mann i skapet. Bruce hadde homoseksuelle relasjoner og forhold da han var i militæret, og senere med studenter ved skolen der han underviste; noen av disse studentene hadde også vært familievenner og barnevakter. Da Bruce var 44, to uker etter at Bechdels mor hadde bedt om en skilsmisse, ble han truffet og drept av en lastebil, som følge av at han hadde gått ut i møtende trafikk. På tross av mangel på solid bevismateriale konkluderer Bechdel med at faren hennes begikk selvmord.
Handlingen følger også Bechdels interne konflikt over sin egen seksuelle legning. Hun beskriver en følelse av katarsis når hun konkluderer med at hun er lesbisk, og når hun kommer ut av skapet ovenfor foreldrene. Bechdels seksuelle utvikling blir nøye beskrevet og utforsket i Fun Home, gjennom utdrag fra gamle dagbøker, anekdoter om masturbasjon, og fortellinger om de første seksuelle opplevelsene hun hadde med kjæresten Joan. Bruce og Bechdel hadde flere fellestrekk i tillegg til deres seksuelle legning. Blant annet hadde begge tendenser som typisk kjennetegner tvangslidelse, i tillegg til artistiske tilbøyeligheter. Begge brukte sistnevnte som en form for protest mot kjønnsrollene de hadde blitt tildelt, og i tillegg til å være noe som forente dem, fungerte deres motstridene estetiske sans også som en arena for konflikt.
Bechdel funderer ved gjentatte anledninger i boka over hvorvidt beslutningen hennes om å komme ut som lesbisk var en av faktorene som drev faren hennes til selvmord. Spørsmålet blir ikke direkte besvart, men Bechdel utforsker forbindelsen mellom farens skjulte seksualitet og sin egen åpne identitet som lesbisk nøye. Gjennom dette kaster hun lys over både de positive og negative sidene ved farens arv.
Temaer
I tillegg til å utforske spørsmålene rundt seksuell orientering, så ser Fun Home også på kjønnsidentitet. Som barn hadde Bechel sett ned på farens ikke-normative maskulinitet, mens han utrettelig forsøkte å få henne til å oppføre seg mer feminint gjennom oppveksten hennes. Dette er enda en arena hvor far og datter blir presentert som hverandres motsetning.
´Død er også fremstilt som et underliggende tema. Nærheten til familiens begravelsesbyrå fører til at Bechdel-barna, i motsetning til de fleste andre ungdommer, tidlig danner et håndgripelig forhold til døden. Bechdel skildrer hvordan dette informerer hvordan søsknene reagerer på farens dødsfall, og konkluderer til slutt med at det er mer sannsynlig at faren begikk selvmord enn at han var utsatt for en ulykke.
Akademisk interesse
Gjennom Bechdels brudd med kjønnsrollene som tradisjonelt har preget grafiske romaner, har hun drastisk påvirket representasjon innen sjangeren.
Judith Kegan Gardiner, en professor i engelsk og kjønnsstudier ved University of Illinois i Chicago, ser på Fun Home som en form for skeiv litteratur som tøyer de litterære grensene for den grafiske romanen. Bechdel kombinerer tragiske elementer, vanligvis forbundet med menn, med komiske elementer, vanligvis forbundet med kvinner, gjennom bruken av mørk humor når det gjelder skildringen av farens dødsfall. Gardiner argumenterer at det faktum at Fun Home retter fokuset mot Bechdels tragiske opplevelser, og skyldfølelsen hun sitter med som følge av dem, i stedet for å sentrere rundt Bruce sine misgjerninger, åpner opp for et bredere spektrum av lesbiske og feministiske litterære verk.
Publikasjon og mottagelse
Fun Home ble først utgitt av Houghton Mifflin i 2006, og ble over de neste årene oversatt til blant annet fransk, italiensk, tysk, koreansk og polsk.
En rekke publikasjoner utpekte Fun Home som en av de beste nyutgivelsene i 2006, blant annet The New York Times, britiske The Times og Publishers Weekly, hvor sistnevnte utpekte den som årets beste tegneseriebok. Den var inkludert på The Times sin 2009 liste over de beste bøkene fra det siste tiåret, og i 2010 inkluderte Los Angeles Times den på sin liste over 20 klassiske skeive litterære verk. I tillegg rangerte den i 2019 som nummer 33 på The Guardian sin liste over de 100 beste bøkene fra det 21. århundre.
Utfordringer og kritikk
Boken ble i 2013 igjen anklaget for å inneholde pornografisk materiale, denne gangen som følge av å ha blitt inkludert på en leseliste ved College of Charleston i Sør-Carolina. Bechdel bestridet dette ved å argumentere at pornografi er utviklet med den hensikt å skape seksuell opphisselse, og at dette ikke var intensjonen hun hadde med Fun Home. Beslutningen om å inkludere boken ble også forsvart av universitetet, som argumenterte at bokens behandling av personlig identitet var spesielt passende for universitetsstudenter.
Adaptasjon
Fun Home har blitt adaptert til musikal, med manus av Lisa Kron og musikk av Jeanine Tesori. Bechdel var ikke en aktiv deltaker i denne prosessen, da hun så for seg at historien kom til å fremstå som kunstig og upersonlig som en sceneoppsetning. I stedet endte hun opp med å føle at musikalen oppnådde en motsatt effekt, og at den brakte sakens hjerte nærmere publikum enn hun selv hadde klart å oppnå med boken.
Musikalen mottok gode anmeldelser og fortsatte å spille frem til januar i 2014, etter å ha mottatt flere utvidelser. Etter dette ble den satt opp på Broadway, hvor produksjonen vant fem Tony-priser, inkludert prisen for beste musikal. Etter premieren i 2014 tegnet Bechdel en side-lang tegneseriestripe om oppsetningen og følelsene hennes rundt den for avisen Seven Days.
Glassvar
Glassvar (Lepidorhombus whiffiagonis) er en flyndrefisk i gruppen varer. Den blir opptil 60 cm lang og lever fra 50–700 meters dyp, men kan også forekomme på ganske grunt vann. Glassvaren har fått sitt navn fordi man kan skjelne de indre organene gjennom skjellene. Den er av liten økonomisk betydning i Norge, ellers i Europa kan den være en betydelig bifangst ved trålfiske.
Utseende
Glassvaren er en forholdsvis stor flyndrefisk som kan bli opptil 60 centimeter og 3 kg. I likhet med andre arter i varfamilien er den nesten alltid venstrevridd. Kroppen er avlang og ganske flat, men dette varierer noe med kondisjonen. Munnen er påfallende stor og kan også vrenges kraftig ut. Øynene sitter midt oppe på den fargede siden av hodet. Oversiden er gulbrun til rødbrun med mørkere, uregelmessige flekker. Blindsiden er vanligvis helt hvit. Oversiden har nokså store skjell (til flyndre å være) og kjennes ru, i motsetning til mange andre flyndrer har den ikke noe tykt slimlag.
Levevis
Glassvaren er en rovfisk som eter fisk, blekkspruter og krepsdyr. På grunn av den store munnen kan den ta forholdsvis store byttedyr. Den finnes gjerne på sandbunn, noen ganger nesten helt oppe i fjæra, men typisk på dypere vann.
Persisk teppe
Persiske tepper (farsi: ‏قالی‎, qālī) er betegnelsen som favner håndknyttede tepper fra det persiske område i (Iran og noen deler av tilgrensende land), og som av og til benyttes generisk om andre tepper i samme stil.
Persia formodes å være de orientalske teppers opprinnelsesområde. De eldste bevarte teppene ble knyttet på 1400-tallet, men først fra 1500-tallet finnes det større mengder av persiske tepper bevarte. Noen av de mer kjente er Ardabilteppet, Chelseateppet, og Jaktteppet på Stockholms slott. Under Abbas den store hadde den persiske teppeknytingen sin storhetstid.
De mest kjente teppetypene er medaljongtepper klassisk sentral komposisjon og planteornament, blomsterteppet med spiralformede ranker og palmettblomster, samt florteppet som var populært frem fra midten av 1600-tallet. Tilvirkningen skjedde fremst i manufakturene i Yazd og Kashan. Materialet er ull og silke. Ofte anvendes gull- og sølvtråder. Blant de mer eksklusive teppene kan jaktteppene fremheves. På 1600-tallet ble slike knyttet i Esfahan, Tabriz og Herat.
Heratteppene, som ble tilvirket i nettopp Herat (i dagens Afghanistan) fra 1500- til 1700-tallet har en regelmessig overflate med et tett orientalsk mønster. De kom tidlig til Europa der malere som Rubens og van Dyck avbildet dem. Vaseteppet har en egenartet langsmal form. Hovedmotivet er en vase som gjennom et nett av ranker er forent med de øvrige blomster-, palmett- og tschimotivene. De første ble til under safavidene trolig i det sørlige Persia.
Andre typer av persiske tepper er:
Tinius Nagell-Erichsen
Einar Fredrik Åke «Tinius» Nagell-Erichsen (født 15. februar 1934, død 12. november 2007) var en norsk journalist, redaktør, sjef og eier av norske aviser og medier.
Han var sønn av høyesterettsadvokat Leif Nagell-Erichsen og tippoldebarn av Christian Michael Schibsted, Schibsted-konsernets grunnlegger. Han hadde en master of science i sosialøkonomi 1959 fra London School of Economics. Tinius Nagell-Erichsen var den største aksjonæren i Schibsted, og hadde flere verv i konsernets bedrifter, deriblant soussjef (1966) og administrerende direktør (1970–1983) i Aftenposten, og disponent i Verdens Gang (1968–1973). Han var styreformann for Schibsted-konsernet 1992–2002, samt styremedlem i både Verdens Gang og Aftenposten ved flere anledninger. Han var i flere perioder i tidsrommet 1972–1983 styreformann for Avisenes Arbeidsgiverforening. Han hadde inngående kjennskap til de fleste sider ved avisdrift, og selv erfaring fra redaksjonelt arbeide i Aftenposten.
DEFCON
DEFCON-systemet ble utviklet av USAs militære ledelse (Joints Chiefs of Staff) og (UCC). Systemet har fem beredskapsnivåer for det amerikanske militæret, fra minste (DEFCON 5) til maksimalt beredskap (DEFCON 1).
Tinius Nagell-Erichsen
Nagell-Erichsen døde 12. november 2007 etter noen måneders sykeleie.
Igor Malkov
Igor Aleksejevitsj Malkov (russisk Игорь Алексеевич Малков, født 9. februar 1965) er en tidligere skøyteløper fra Sovjetunionen. Malkovs spesialitet var de lange distansene.
Malkovs navn forbindes med to svært jevne dueller mot svenske Tomas Gustafson under OL 1984 i Sarajevo. Etter å ha måttet nøye seg med sølv på 5000 meter, bare to hundredels sekund etter Tomas Gustafson, kunne Malkov trekke det lengste strået på 10 000 meter, da han slo Gustafson med fem hundredeler.
I mars 1984 satte Malkov verdensrekord på 10 000 meter med tiden 14.21,51. Tidligere samme vinter fikk han registrert en tid på under 14 minutter, men denne tiden ble ikke godkjent som verdensrekord av det internasjonale skøyteforbundet (ISU).
DEFCON
Beredskapsnivåer
DEFCON har 5 beredskapsnivåer for USA (United States Army), USAF (United States Air Force) og USN (United States Navy). Beredskapsnivåene kan variere for hvor styrkene er plassert, men DEFCON-nivåene gjelder for det meste alle amerikanske og allierte styrker verden rundt. Hvert DEFCON-nivå har sitt eget treningsnavn som brukes under øvelser i USA og andre allierte land.
DEFCON 3 og 2
Under Cubakrisen i oktober 1962 da Sovjetunionen plasserte MRBM- og IRBM-atomvåpen på Cuba, satte president John. F Kennedy det amerikanske militæret verden rundt til DEFCON 3.
24. oktober ble Strategic Air Command (SAC) satt til DEFCON 2 mens resten av det amerikanske militæret ble på DEFCON 3. SAC forble på DEFCON 2 frem til november.
11. september og Gulfkrigen
Under Gulfkrigen i 1991 under operasjon "desert storm" ble USAs militære styrker satt til DEFCON 3
Under angrepene 11. september 2001 ble USAs militære styrker satt til DEFCON 3 av forsvarsministeren og ble beordret om å være klar til å gå til DEFCON 2 om nødvendig.
Ove Matland
Ove Matland (født 11. mai 1963) er en tidligere norsk høydehopper. Han representerte Eidsvåg IL. Hans personlige rekord er 2,12 meter, noe som plasserer ham på delt 28.-plass på norgesstatistikken gjennom alle tider. Rekorden blei satt 21. juni 1981 på Fana stadion.
Kamina Johnson Smith
Kamina Johnson Smith (født i Saint Andrew) er en jamaicansk jurist og politiker for Jamaica Labour Party. Hun ble i 2016, som den første kvinne, utenriksminister på Jamaica.
Liv og virke
Johnson Smith er datter av politikeren og diplomaten Anthony Johnson.
Hun har bachelorgrad i fransk og internasjonal politikk ved University of the West Indies Mona Campus på Jamaica (1990–1994), bachelorgrad i juss ved University of the West Indies Cave Hill Campus på Barbados (1995–1997), Legal Education Certificate fra Norman Manley Law School på Jamaica (1997–1999) og mastergrad i juss ved London School of Economics and Political Science (LSE) i Storbritannia (2005–2006).
I sitt yrkesaktive liv har Johnson Smith arbeidet som advokat og for telekommunikasjonsselskapet LIME. I 2014 etablerte hun advokatfirmaet K. Johnson Smith & Co.
Johnson Smith ble utnevnt til senator i desember 2009. Fra januar 2012 var hun opposisjonssenator og innpisker. Den 7. mars 2016 ble hun minister for utenrikssaker og utenlandshandel. Det var første gang en kvinne ble utnevnt til denne regjeringsposten.
Armin Hary
Armin Hary (født 22. mars 1937 i Saarland) er en tysk tidligere friidrettsutøver. I 1960 ble han den første ikke-amerikaneren som vant OL-gull på 100 meter siden 1928.
Han vant sin første tittel i 1958, da han vant 100 meter og kortstafetten under EM i Stockholm. Samme år løp Hary på tiden 10,0 som ville vært ny verdensrekord, men målinger viste at banen hellet med 11 cm, én centimeter med enn maksimumsgrensen på 10 cm. I 1960 løp Hary på samme tid igjen, og denne gangen ble tiden godkjent.
Under OL 1960 i Roma opplevde Hary karrierens største suksess da han sprintet inn til gull med tiden 10,2. Det var første gang på 32 år at gullet på sprintdistansen gikk til en annen nasjon enn USA.
I finalen på 4 x 100 m så det lenge ut til at Hary og lagkameratene kom på andreplass bak laget fra USA, men et kvarter etter finalen ble det kunngjort at USA var diskvalifisert på grunn ved en feil veksling. Tysklands tid på 39,5 var tangering av lagets egen verdensrekord.
Zhang Bojun
Zhang Bojun (født 17. november 1895 i det som i dag er fylket Tongcheng i provinsen Anhui i Kina, død 17. mai 1969 i Beijing) var en kinesisk politiker og intellektuell.
Liv og virke
Zhang studerte filosofi i Tyskland fra 1922 til 1926 og ble medlem av det kinesiske kommunistiske parti etter at han var blitt nær venn av Zhu De. Han forlot kommunistpartiet i 1927 og grunnla sammen med andre to andre politiske partier, som fremdeles er blant blant landets tillatte blokkpartier. Før grunnleggelsen av Folkerepublikken Kina var han dekan for en lærehøyskole i provinsen Anhui og senere engelskprofessor ved Sun-Yat-sen-universitetet i Guangzhou.
Slaget om Kaukasus
Slaget om Kaukasus er navnet gitt på en rekke operasjoner i Kaukasus av aksemaktene, og Sovjetunionen, ved Østfronten under andre verdenskrig. Slaget om Kaukasus oppstod etter Hitlers iverksetting av Fall Blau, og særlig Operasjon Edelweiß, som tok sikte på de viktige oljefeltene ved Baku, sentralt for Sovjetunionens industri og militære, samt høyt ønsket og ettertrengt av Nazi-Tysklands krigsmaskineri, særlig grunnet Wehrmachts avhengighet av panserkrig og motorisert krigføring. Tyskland led av et alvorlig oljeunderskudd, og de rumenske oljefeltene klarte ikke å tilfredsstille tyske behov, samtidig som blokader og handelsnekt gjorde det tilnærmet umulig for Tyskland å få anskaffet petroleum gjennom diplomatiske virkemidler. Det ble derfor besluttet at det tyske krigsmaskineriet skulle fokusere på å sikre Kaukasus og de viktige oljefeltene i regionen, som hadde vært i verdenstoppen i oljeproduksjon, og et av petroleumsindustriens fødesteder. Tyskland klarte til slutt ikke å få kontroll over regionen, og slaget endte da tyske styrker trakk seg tilbake langs hele den sovjetisk-tyske-fronten i 1943.
Zhang Bojun
Liv og virke
Fra 1954 til 1959 var han stedfortredende formann for Det kinesiske folks politisk konsultative konferanse, og minister for samferdselsministeriet. Han var blant de intellektuelle som ytret politisk kritikk under Hundre blomster-kampanjen, og måtte bøte for det under den påfølgende Anti-høyre-kampanjen da han ble avsatt fra sine verv og fordømt som høyreavviker. Han er blant det mest prominente ofre for anti-høyre-kampanjen, da mer enn 400 000 mennesker falt som offer for forfølgelsene og gjerne forsvant i arbeidsleirer og fengsler. Zhang Bojun var blant de ledende politikere som to år senere ble innrømmet amnesti.
Hans 10 000 bind store bibliotek ble ødelagt under kulturrevolusjonen.
Hans datter er forfatterinnen Zhang Yihe.
Den nasjonale forskningsetiske komité for naturvitenskap og teknologi
Tilsvarende nasjonale etiske komitéer er også oppnevt for fagområdene medisin og helsefag (Den nasjonale forskningsetiske komité for medisin og helsefag) og samfunnsvitenskapene og humaniora (Den nasjonale forskningsetiske komité for samfunnsfag og humaniora). Medlemmer oppnevnes av Kunnskapsdepartementet etter tilrådning fra Norges forskningsråd.
Forskningsetiske retningslinjer
I september 2007 la NENT frem sine forskningsetiske retningslinjer for naturvitenskap og teknologi.
NENTs retningslinjer består av 24 punkter, og tar for seg følgende tema:
Skorskog naturreservat
Skorskog naturreservat er et 141 dekar stort naturreservat i Åseral kommune. Det ble opprettet 21. juni 1996. Omådet ligger vel 500 moh over havet på Flåheia i Austerdalen på vestsiden av elva Logna like vest for grenda Torsland. Vernemyndighet for området er fylkesmannen i Aust- og Vest-Agder.
«Formålet med fredningen er å ta vare på naturmiljøet i et område med en stor høytliggende barlindforekomst i indre strøk av Vest-Agder.» I tillegg vokser det også kristtorn i Skorskog naturreservat.
Pontiac (Illinois)
Pontiac er en by i Livingston County, Illinois, USA. Byen hadde 11 931 innbyggere ved folketellingen i 2010 og er administrasjonssenteret i Livingston County. Byen ligger langs Vermilion River nord i delstaten, og terrenget består for det meste i store åpne områder som egner seg for jordbruk. Route 66 går gjennom byen, noe som fører til at mange turister besøker Pontiac. Blant byens største attraksjoner er Route 66 Hall of Fame and Museum og Pontiac-Oakland Automobile Museum.
Severin Jevnager
Severin Jevnager (født 8. desember 1869 i Jømna, død 13. juli 1928) var en norsk musiker, komponist.
Bakgrunn
Severin vokste opp på Kverndalen, nåværende Jømna ved gården Jevnaker. Han var utdannet musikk-sersjant i forsvarets hovedmusikkorps. Hans ordinære jobb var som snekker og var et betydelig bidrag for Jømna hornmusikk korps på slutten av 1800-tallet og frem til sin død.
Historie
Severin Jevnaker var allerede i 1889 ansatt som dirigent for Elverum Hornmusikk korps. De mest kjente komponerte låtene er Koral og Norsk militærmarsj.
Liao Hui (politiker)
Liao Hui (født mai 1942 i Hongkong) er en kinesisk kommunistisk politiker.
Han er tidligere direktør for Byrået for Hongkong og Macao-anliggender under Folkerepublikken Kinas Statsråd. Siden mars 2003 har han også vært annen visedormann for Det kinesiske folks politisk rådgivende konferanse med ansvar for kommunistpartiets anliggender i Hongkong og Macao.
Liaos forfedre er fra Huiyang i Guangdong. Han er sønn av Liao Chengzhi, og barnebarn av Liao Zhongkai og He Xiangning.
EUs felles utenriks- og sikkerhetspolitikk
Den felles utenriks- og sikkerhetspolitikk (FUSP) er ett av Den europeiske unions politikkområrder. Den styres av Unionens høye representant for utenriks- og sikkerhetspolitikk (også kalt Høyrepresentanten eller EUs utenriksminister).
Historie
FUSP ble opprettet i 1993 under Maastricht-traktaten. Den er blitt gradvist styrket av de etterfølgende traktater, særlig Lisboa-traktaten, (avsnitt V i traktaten om Den europeiske union). Inntil 2009 var FUSP en av Den europeiske unions tre søyler, også kalt pillarstrukturen. I likhet med Det politi- og strafferettslige samarbeide, omfattet FUSP et mellomstatlig politikkområde som krevde enstemmighet ved politikkutformingen. Den første søyle var De europeiske fellesskap. Det ble opprettet tre EU-byråer innenfor rammene av FUSP: Den europeiske unions institutt for sikkerhetsstudier, Det europeiske satellittsenter og Det europeiske forsvarsbyrå.
Formål
FUSP skal søke å bevare freden, styrke den internasjonale sikkerhet og fremme internasjonalt samarbeid, demokrati, rettsstaten og respekt for menneskerettigheter og grunnleggende rettigheter. Lisboa-traktaten innebar at EU ble en juridisk person som kan underskrive internasjonale avtaler. Traktaten medførte opprettelsen av EUs diplomatiske tjeneste, nemlig Den europeiske utenrikstjeneste, under EUs utenriksminister (Unionens høye representant for utenriks- og sikkerhetspolitikk). Utenrikstjenesten bistår Høyrepresentanten i hennes eller hans oppgaver med å styre FUSP, i hennes egenskap som leder av Utenriksrådet, som nestleder av Europakommisjonen og å oppfylle de forpliktelser som påhviler kommisjonen i internasjonale forhold.
Organer
Det europeiske råd vedtar målsetningene for EUs utenriks- og sikkerhetspolitikk. Rådet for Den europeiske union avgjør deretter hvilke tiltak og posisjoner som EU skal ta i dette politikkområdet. Rådets beslutninger krever enstemmighet, men det kan også tas beslutninger ved kvalifisert flertall, det vil si 55 % av stemmene fra EU-land, som utgjør minst 65 % av EUs befolkning.
Utenriksrådet, eller EUs utenriks- og sikkerhetspolitiske komité består av ambassadører fra samtlige medlemsstater og opptrer under Høyrepresentantens ansvar. Den overvåker den internasjonale situasjon på de områdene som er dekket av FUSP. Den definerer og følger opp EUs reaksjon på en krise.
Alien Allies
Alien Allies er et hiphopkollektiv bestående av Vinni fra Paperboys, Finske Redrama og MadCon.
Sommeren 2002 opplevde kollektivet sin første suksess med kjempehiten "Barcelona" fra Paperboys' debutalbum. MadCon bidro på ytterligere tre låter på albumet, blant annet live-favoritten "It’s Paper". De har også levert låter på en rekke mix-tapes og som gjesterappere til blant andre Diaz, Noora, Tommy Tee og svenske Ken Ring.
Nettball under samveldelekene 2002
Nettball under de britiske samveldeleker 2002. Nettball var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var andre gangen som nettball var med på programmet i Samveldelekene. I lekene i 2002 var det en nettballturnering for kvinner.
Firblad
Firblad (Paris quadrifolia L.) er en urt i giftliljefamilien. Arten vokser helst i næringsrike lauv– og barskoger, og er omtrent vanlig i hele Norge, men mangler for det meste i de ytre delene av det tidligere fylket Finnmark. I Norge er firblad funnet opp til en høyde 1250 moh. i Vågå. Firblad er ellers utbredt i Europa sammen med midtre og nordlige deler av Asia.
Firblad blir fra 10 til 40 cm høy. Den har en krypende jordstengel, som det kommer opprette stengeler fra. I toppen av denne stengelen er det normalt fire blader, men det kan også være nede i tre blader, og opp til fem eller sjeldent seks blader. Disse bladene har en helrandet kant, er eggformet eller omvendt eggformet og sitter i en krans. Planten har én toppstilt blomst, som blomster om våren eller forsommeren. Denne blomsten har oftest fire lanseformede begerblader, og fire linjeformede og smale gulgrønne kronblader. Blomsten har ellers åtte pollenbærere, som har en utdratt grønn spiss. Fruktknuten sitter i midten av blomsten, og den har fire griffler. Som om sensommeren blir et mørkeblått bær.
Det diploide kromosomtallet er normalt 20, men kan også også ha kromosomtall på 10, 15, 25, 30 og 40.
Historie og lokale navn
Firblad ble regnet som en av trolldomsurtene, noe gamle lokale navn også tilsier. Her kan «trollbær», «trollurt», «trollgras», «tussegras» og «amonlauv». Den ble også benyttet, for å verne kyrne mot de underjordiske.
De lokale navnene gjenspeiler tidligere bruk, som nevnt over, men ikke alltid.
Bruk
Firblad har blitt brukt i lang tid. Den ble brukt mot byller i antikkens Hellas i følge Matthiolus. I eldre tider ble firblad kalt for halsbyllbær, som hentyder at den har hatt en lignende bruk i vår gamle folkemedisin. Firblad bre da brukt ved å spise rå rot, eller pensling eller gurgling av tinktur av bærene. Bærene har også vært brukt til å fordrive vegglus «vegglusbær», som middel mot rabies, behandling av sår og mot betennelser. Firblad har også vært spist som et brekkmiddel.
Forgiftningssymptomer
Ifølge litt eldre litteratur, er disse forgiftningssymptomene av å spise firblad: De mildeste forgiftningene gir kvalme, men som kan utvikle seg til oppkast, diaré og miosis (forminskede pupiller) ved litt alvorligere forgiftninger. Noen ganger dukker firblad opp i forgiftningsstatistikken innen diverse land, men det er ikke observert noen alvorlige forgiftninger. Det ser ut til, at det ikke har vært noen undersøkelser om firbladets giftighet i den siste tiden.
Det er gjort dyreforsøk med mus, kanin og oksefrosk, der de fikk 1–10 mg/kg kroppsvekt injisert i venen. Dette resulterte med senkning av blodtrykket, en svak økning av hjertets slagkraft og ufrivillig muskelsammentrekninger (tonus). Det er ved analyse av firblad funnet to saponiner, som er podoyfyllin-G og –H. Disse er bygd opp av en steoriddel sammen med sukker.
Etymologi
Det første vitenskapelige navnet Paris kommer kanskje fra prinsessen i Troya Paris, eller fra det latinske «par» som betyr «like». Navnet er brukt på firblad av Pierandrea Mattioli i år 1558. Mens det siste vitenskapelige navnet quadrifolia er latin, og sammensatt av to ord. «Quadri» fra «quattuor» og betyr «fire», mens «folia» er bøyd utifra «folium» betyr «blad(er)». Ordet er bøyd i hunnkjønn, og betyr altså noe som «med fire blader».
Teglkrabbeedderkopp
Teglkrabbeedderkopp (Xysticus audax) er en av edderkoppene i gruppen krabbeedderkopper (Thomisidae). De jakter ofte fra blomster hvor de venter på byttedyret. Navnet krabbeedderkopper, har de fått på grunn av sin sidelangs gange, ved en sammenligning med krabber.
Utbredelse
Teglkrabbeedderkopp finnes i hele den palearktiske sone. Den finnes i Norge, nord til Midt-Norge.
Utseende
Teglkrabbeedderkopp er lyst eller litt mørkere brun eller rødbrun, med lysere eller mørkere flekker. Den ligner mye på den vanlige feltkrabbeedderkopp Xysticus cristatus. Som voksne (imago) er hunnen mellom 6 og 7 mm, mens hannen er 5 mm lange (kroppens lengde). Hannen er mørkere og har større kontraster i fargene enn hunnen.
Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere.
Hanadalen naturreservat
Hanadalen naturreservat er et naturreservat i Tana kommune i Finnmark. Området ble opprettet i 2007 og har et areal på 2,76 km². Naturreservatet er opprettet for å bevare et tilnærmet urørt lauvskogområde.
Hanadalen har rik bjørkeskog med høgstauder og innslag av bjørkeskog med lågurter. Dominerende arter er skogstorkenebb, myskegras og marikåpe. Andre vanlig forekommende arter er ballblom, engsoleie, engsyre, kvitbladtistel og storveronika. Lokalt danner vendelrot, hundekjeks, mjødurt, skogburkne, turt og fjellnesle tette og høyvokste bestander. Av mer lavvokste urter kan nevnes firblad, som ikke er vanlig i Finnmark. Lifiol er tallrik og karakteristisk for lågurtene i området. Andre arter er hengeaks, ormtelg, taggbregne og vanlig marinøkkel. Langs elva i dalbunnen er et parti med rik flommarkskog med bjørk, selje og rogn i tresjiktet. Grønnvier er vanligst, men ullvier vokser også som en brem langs elva. En del rips inngår i busksjiktet, mens det frodige feltsjiktet domineres av den kravstore tvaremosen.
Play Buck Owens
Play Buck Owens er et musikkalbum med Leif Aase og Dag Wolf, utgitt i 1998.
Ballett
Ballett er en sjanger innen dansekunsten. Helt enkelt er det en måte å bevege seg til musikk, men noen gang kan ballett være en ren atletisk prestasjon. Selve ordet ballett kommer fra italiensk «ballare» som betyr «å danse». Det er også i Italia man finner ballettens røtter. Til tross for det, er det fransk som er blitt ballettens språk.
Ballettens historie i Norge er relativt kort. Det kan ha sammenheng med pietismen i Norge, og at kongehus og toneangivende adel befant seg i Danmark og senere i Sverige. I dansen som ble utøvet i Norge, folkedansen og senere selskapsdansen, ble det ikke skjelnet mellom utøvere og tilskuere.
I Norge kan man hovedsakelig finne ballettundervisning på profesjonelt nivå ved ballettskole ved den norske opera og ballett, og ved Den Norske Ballettskole.
Teknikker og trening
Man skiller gjerne mellom klassisk ballett, jazzballett og moderne ballett. Sier man bare ballett, er det gjerne klassisk ballett man sikter til. Klassisk ballett baseres på forskjellige faste posisjoner og regler som må følges. Det finnes seks hovedgrener i ballett: Bournonville (dansk), Vaganova (russisk), Balanchine (amerikansk), Royal Academy of Dance metode (engelsk), Cecchetti (italiensk), og Ecole Francais (fransk).
Man kan danse ballett alene, med en partner «pas de deux», eller det kan være en stor gruppe som danser sammen, som kalles corps de ballet. Kvinnelige ballettdansere på avansert nivå danser på tåspiss, men de som er yngre, eventuelt dårligere trent, danser på flate myke sko. Gutter og menn danser ikke på tåspiss, og visse teknikker og trinn er forbeholdt kvinnene. Vanligvis begynner jenter som danser ballett med tåspissdans når de er rundt elleve år gamle.
Flemingsbergsviken
Flemingsbergsviken er en bukt i innsjøen Orlången i Huddinge kommune, Stockholms län og landskapet Södermanland, Sverige. Ved buktens sørside ligger Stensättraborgen og Stensättra gård. I buktens indre del anla kommunen i 1994-95 et våtmarksområde for rensing av overflatevann. Flemingsbergsviken inngår i Orlångens naturreservat.
Geografi
Flemingsbergsviken er en typisk sprekkedalsinnsjø, og utgjør den vestligste delen av Orlången. Bukten strekker seg ca seks kilometer i nordvestlig retning innover i terrenget, og er mellom 300 og 500 meter bred. Ved buktens østlige del passerer länsväg 259 (Lännavägen), med en bro over bukten, og ved buktens vestlige del ligger det et nyanlagt våtmarksområde. Flere steder går det gangbroer over vatmarksområdet.
Historie
Området rundt Flemingsbergsviken ble trolig kolonisert allerede i vikingtiden, noe man antar med bakgrunn i arkeologiske funn. Her ligger også Huddinges største fortidsborg, Stensättraborgen. Borgen ligger ca 900 meter nordvest for Stensättra gård, på et jevt bergplatå med utsikt over Flemingsbergsviken og innsjøen Orlången.
Våtmarksområdet
I buktens innerste del har Huddinge kommune anlagt et våtmarksområde som skal rense de næringsrike elvene som renner gjennom jordbruksområdene innenfor nedbørfeltets grenser, samt overflatevann fra veier og torg fra Flemingsberg- og Glömstaområdene, før disse når Orlången. Våtmarksområdet har et areal på 150 ganger 600 meter, og omfatter blant annet oljeutskilling, sedimentering og mulighet for kjemisk felling. Anlegget har ennå ikke full effekt, men etter de første årene etter anleggingen er det målt en nedgang av fosfor på 36 prosent, og en nedgang av nitrogen på sju prosent. En telling av fuglearter viste at 39 arter holdte til her i 1997.
Fred Stolle
Frederick Sydney Stolle (født 8. oktober 1938 i Hornsbury) er en tidligere australsk tennisspiller.
Stolle var på 1960-tallet en av verdens beste tennisspillere og i 1964 og 1966 var han nummer to på rankingen over amatører. Han ble profesjonell tennisspiller i 1967. Han var mest fremgangsrik i double og han vant 15 Grand Slam-titler i double- og mixed-doubleturneringer sammen med Bob Hewitt, Roy Emerson, Ken Rosewall, Margaret Smith Court og Lesley Turner Bowrey.
Stolle var også en flink singlespiller og vant Franske mesterskapet i 1965 da han beseiret sin landsmann Tony Roche med 3-6, 6-0, 6-2, 6-3 i finalen. I 1966 kom han som useeded til finale i Amerikanske mesterskapet og han vant sin andre GS-tittel i single gjennom å vinne over John Newcombe med 4-6, 12-10, 6-3, 6-4.
Stolle lyktes aldri å vinne single-turneringen i Wimbledon til tross for at han var i finalen tre år på rad. I 1963 tapte han til amerikanske Chuck McKinley og i 1964 og 1965 ble det finaletapt mot Roy Emerson. Skjebnen å tape tre singlefinaler på rad i Wimbledon deler han med den tyske baronen Gottfried von Cramm og den britiske tennisspilleren Herbert Lawford.
Stolle deltok også på det australske Davis Cup-laget i 1964–66, han spilte 13 Davis Cup-kamper hvorav han vant 10.
Fred Stolle ble i 1985 opptatt i International Tennis Hall of Fame.
Who Put the Bomp (In the Bomp, Bomp, Bomp)
«Who Put the Bomp (In the Bomp, Bomp, Bomp)» er en amerikansk slagersang i doo-wop-stil fra 1961 med melodi og tekst av Gerry Goffin og Barry Mann, som ble gjort kjent av Barry Mann.
Mann spilte opprinnelig sangen inn på singlen ABC Paramount 10237. Han ble backet opp av The Halos, som tidligere hadde backet opp Curtis Lee på sangen «Pretty Little Angel Eyes».
Eksempler på den type sang det blir referert til innbefatter The Marcels' versjon av «Blue Moon» (hvor det synges «bomp bomp ba bomp, ba bomp ba bomp bomp» og «dip-de-dip-de-dip») og The Edsels «Rama-Lama-Ding-Dong», som begge lå på singlelisten tidligere samme år.
«Who Put the Bomp (In the Bomp, Bomp, Bomp» passer inn i kategorien «selvrefererende» sanger. Rocksanger handler om rock (We're gonna rock around the clock), reggaesanger om reggae, rapsanger om rap osv. I denne bestemte sangen blir det aspektet understreket av det faktum at Mann er en låtskriver som synger om låtskrivere.
Listeplasserringer
Sangen debuterte på den amerikanske Billboard Hot 100-singlelisten 7. august 1961 og ble der i tolv uker med nummer syv som høyeste plassering. Manns versjon kom ikke på den britiske singlelisten, selv om en coverversjon med The Viscounts nådde en 21.-plass i september 1961 og en versjon med Showaddywaddy kom på en 37.-plass i august 1982.